wannaphong/clean_thaiwikipedia huggingface dataset:
# แอร์แน็สต์ ดูดาร์ เดอ ลาเกร
แอร์แน็สต์ มาร์ก หลุยส์ เดอ กงซาก ดูดาร์ เดอ ลาเกร (, 31 มีนาคม ค.ศ. 1823 – 12 มีนาคม 1868) เป็นหัวหน้าคณะสำรวจแม่น้ำโขงของประเทศฝรั่งเศส ระหว่างปี ค.ศ. 1866–1868 

ดูดาร์ เดอ ลาเกร เกิดที่แซ็ง-แว็งซ็อง-เดอ-แมร์กูซ (Saint-Vincent-de-Mercuze) ใกล้เมืองเกรอนอบล์ ประเทศฝรั่งเศส และสำเร็จการศึกษาจากเอกอลปอลีแต็กนิก เขาได้เข้ารับราชการในกองทัพเรือฝรั่งเศสและเข้าร่วมรบในสงครามไครเมีย ก่อนจะย้ายมาประจำการที่ไซ่ง่อน ในอินโดจีนฝรั่งเศส ด้วยหวังว่าสภาพภูมิอากาศของที่นี่จะช่วยเยียวยาโรคแผลในกระเพาะอาหาร (Peptic ulcer) ที่เขาเป็นเรื้อรังได้ แต่โรดนี้รักษาไม่หาย และตลอดช่วงการสำรวจแม่น้ำโขง อาการโรคดังกล่าวของเขามักกำเริบอยู่บ่อยครั้ง 

ในช่วงที่ประจำการอยู่ที่ไซ่ง่อนนี้เอง เขาได้ประสบความสำเร็จในการทำสนธิสัญญากับกัมพูชา ซึ่งทำให้กัมพูชาตกลงยอมเป็นรัฐในอารักขาของฝรั่งเศส เมื่อวันที่ 5 กรกฎาคม ค.ศ. 1863 โดยทั้งสองฝ่ายได้ลงนามในสนธิสัญญาดังกล่าวที่เมืองไซ่ง่อน

คณะสำรวจแม่น้ำโขงภายใต้การนำของดูดาร์ เดอ ลาเกร ได้เดินทางออกจากไซ่ง่อนเมื่อวันที่ 5 มิถุนายน ค.ศ. 1866 ระหว่างการเดินทางนอกจากจะต้องเผชิญกับโรคแผลในกระเพาะอาหารแล้ว เขายังต้องทนทรมานจากการเป็นไข้ ป่วยด้วยโรคบิดมีตัว และมีแผลติดเชื้อจากการถูกปลิงกัด เนื่องจากคณะสำรวจจำเป็นต้องเดินเท้าเปล่าเมื่อรองเท้าที่ใช้อยู่หมดสภาพและไม่มีรองเท้าสำรองใช้ทดแทน  เมื่อคณะสำรวจเดินทางมาถึงเขตตงชฺวาน ในมณฑลยูนนาน ประเทศจีน เขาก็ป่วยเกินกว่าที่จะเดินทางต่อได้อีก ฟร็องซิส การ์นีเย รองหัวหน้าคณะสำรวจ จึงต้องรับช่วงต่อหน้าที่หัวหน้าคณะสำรวจแทน  การ์นิเยร์ได้นำคณะสำรวจเดินทางต่อไปยังเมืองต้าหลี่ และได้ฝากดูดาร์ เดอ ลาเกร ไว้อยู่ในความดูแลของแพทย์จนกระทั่งเขาเสียชีวิตลงจากโรคฝีในตับ แพทย์ได้ผ่าตัดเอาหัวใจของดูดาร์ เดอ ลาเกร ออกเพื่อนำกลับไปยังประเทศฝรั่งเศส ส่วนร่างของเขาได้ทำการฝังไว้ที่เขตตงชฺวานนั้นเอง

ดูดาร์ เดอ ลาเกร ยังเป็นนักกีฏวิทยาอีกด้วย ชุดสะสมแมลงที่เขารวบรวมไว้จากทวีปแอฟริกาได้รับการเก็บรักษาไว้ที่พิพิธภัณฑ์ประวัติศาสตร์ธรรมชาติในกรุงปารีส ประเทศฝรั่งเศส
# พระนางอินซุน
พระนางอินซุน (, 27 มิถุนายน 2075 - 12 กุมภาพันธ์ 2118) รู้จักในพระนาม พระพันปีอึยซอง  เป็นพระมเหสีในพระเจ้ามย็องจงแห่งโชซ็อน

เมื่อพระสวามีเสด็จสวรรคตใน พ.ศ. 2110 พระนางจึงได้เป็นผู้ว่าราชการแทนพระเจ้าซ็อนโจ รัชกาลที่ 14 ที่ยังทรงพระเยาว์อยู่เป็นเวลา 1 ปีจึงพ้นจากตำแหน่งผู้ว่าราชการแทนเมื่อ พ.ศ. 2111

 พระราชวงศ์ 
 พระบิดา : ชิมคัง (Shim Kang, 2057 - 2110)
 พระอัยกา : ชิมย็อน-ว็อน (Shim Yeon-Won, 2034 - 2101)
 พระอัยยิกา : นายหญิงคิมจากตระกูลคิมแห่งกย็องจู (Lady Kim of the Gyeongju Kim Clan)
 พระมารดา : นายหญิงอีจากตระกูลอีแห่งจ็อนจู (Lady Yi of the Jeonju Yi Clan, 2055 - 2102)
 พระสวามี : พระเจ้ามย็องจงแห่งโชซ็อน (King Myeongjong of Joseon, 3 กรกฎาคม 2077 - 3 สิงหาคม 2110) พระราชาลำดับที่ 13 

 วัฒนธรรมร่วมสมัย 
 แสดงโดย จางฮีจิน ในภาพยนตร์เกาหลีชุดที่ออกอากาศทางสถานีโทรทัศน์ เจทีบีซี เรื่อง Secret Healer เมื่อ พ.ศ. 2559
# การมีภรรยาหลายคน
|  
 

การมีภรรยาหลายคน (Polygyny-(; from Neoclassical Greek πολυγυνία from πολύ- poly- "หลายคน", และ γυνή gyne "ผู้หญิง" หรือ "ภรรยา"A Greek–English Lexicon, Liddell & Scott, s.v. γυνή)) เป็นรูปแบบที่ได้พบมากที่สุดและเป็นที่ยอมรับของการมีคู่ครองหลายคนในเวลาเดียวกัน(Polygamy) นำมาซึ่งการแต่งงานของผู้ชายกับผู้หญิงหลายคน ประเทศส่วนใหญ่ที่ได้อนุญาตให้มีการสมรสคู่ครองหลายคนในเวลาเดียวกันคือ ประเทศรัฐอิสลามเป็นส่วนใหญ่ ซึ่งการมีภรรยาหลายคนเป็นรูปแบบเดียวที่ได้รับการยอมรับ (ส่วนการมีสามีหลายคน (Polyandry) เป็นแนวทางการปฏิบัติของผู้หญิงที่มีสามีตั้งแต่สองคนขึ้นไป)

ในบางประเทศที่การมีภรรยาหลายคนนั้นผิดกฎหมาย และบางครั้งแม้ในทางกฎหมาย ที่บางครั้งก็ได้เป็นที่รู้กันว่าผู้ชายที่มีอนุภรรยาหนึ่งคนหรือสองคนขึ้นไป ซึ่งพวกเขาไม่ได้แต่งงาน สถานะของอนุภรรยานั้นไม่ได้เป็นภรรยาที่แท้จริง และเด็กๆที่เกิดจากความสัมพันธ์ดังกล่าวและบางครั้งก็ยังถือว่าผิดกฎหมายและอาจจะมีผลเสียทางกฎหมาย
# รถถังเบา เอ็มเค7 เททราร์ค
รถถังเบา เอ็มเค7 (A17) ยังเป็นที่รู้จักกันคือ เททราร์ค เป็นรถถังเบาของบริติซที่ถูกผลิตโดยวิคเกอร์-อาร์มสตรองในช่วงปลายปี ค.ศ. 1930 และพัฒนาในช่วงสงครามโลกครั้งที่สอง เททราร์คนั้นเดิมทีได้รับการออกแบบให้เป็นรุ่นล่าสุดในสายของรถถังเบาที่ถูกสร้างขึ้นโดยกองร้อยจากกองทัพอังกฤษ มันได้รับการปรับปรุงตามรุ่นก่อน รถถังเบา เอ็มเค6บี โดยได้รับการแนะนำในการติดตั้งปืน 2-ปอนด์เดอร์ที่มีอำนาจการยิงเป็นพิเศษ สำนักงานการสงคราม(War Office)ได้สั่งซื้อรถถัง 70 คัน จากนั้นก็ได้สั่งซื้อที่เพิ่มมากขึ้นเป็น 200 คัน การผลิตที่ล่าช้าด้วยปัจจัยหลายประการและส่งผลทำให้มีการผลิตรถถังได้แค่เพียง 100 ถึง 177 คันTucker (p. 90) states that 177 of the Mk VII's were built during the war, but Flint (p. 12) states that whilst this figure is given in most published sources, surviving War Office documentation gives a lower figure of 100, putting the final tally somewhere between these two figures

ด้วยจุดข้อบกพร่องในการออกแบบของรถถัง บวกกับการตัดสินใจของสำนักงานการสงครามที่ไม่ใช้รถถังเบาในกองพลยานเกราะบริติซ จึงถูกห้ามไม่ให้มีการใช้เททราร์คในการทัพแอฟริกาเหนือ เป็นผลทำให้รถถังส่วนใหญ่ยังคงอยู่ในสหราชอาณาจักร แม้ว่าจะมีการส่งไปยังสหภาพโซเวียตประมาณ 20 คันซึ่งเป็นส่วนหนึ่งของโครงการให้ยืม-เช่า  ในช่วงต้นปี ค.ศ. 1941 กองกำลังราชยานเกราะ(Royal Armoured Corps)ได้ก่อตั้งสามกองพันทหารม้าสำหรับการใช้ในปฏิบัติการสะเทินน้ำสะเทินบกในโพ้นทะเล ซึ่งถูกติดตั้งด้วยเททราร์ค ในเดือนพฤษภาคม ค.ศ. 1941 จำนวนเล็กน้อยของเททราร์คได้กลายเป็นส่วนหนึ่งของกองกำลังบริติซที่ได้เข้าร่วมในการบุกครองมาดากัสการ์ และในเดือนมิถุนายน ค.ศ. 1942 เททราร์คได้ประจำการอยู่ในกองพลทหารโดดร่มที่ 1 หลังจากที่ได้มีการตัดสินใจแล้วว่าที่จะอนุญาตให้ใช้เป็นรถถังเบาที่สามารถขนส่งทางอากาศได้สะดวกเพื่อสนับสนุนกองกำลังทหารโดดร่มบริติซ เททราร์คได้ถูกขนส่งและลงจอดในเครื่องร่อนที่ถูกออกแบบมาเป็นพิเศษอย่าง General Aircraft Hamilcar"Huge Gliders Spill Tanks Behind Enemy Lines'" Popular Mechanics, December 1944, p.17. Note – article has two errors. One it, mistakenly states the tank loading in the Hamilcar is the American M22 Locust when in fact they are British Tetrarchs. Two, the Hamilcars landed no tanks in Operation Tonga. การขาดแคลนเครื่องร่อนได้กีดขวางพวกเขาในการเข้าร่วมในฝ่ายสัมพันธมิตรบุกครองเกาะซิซิลีในปี ค.ศ. 1943 แทนที่พวกเขาจะประจำการในกองพลทหารโดดร่มที่ 6 ใหม่ และกลายเป็นส่วนหนึ่งของกรมทหารโดดร่มลาดตระเวนยานเกราะที่ 6
# เมษ ธราธร
เมษ ธราธร หรือ เมษ เป็นผู้กำกับภาพยนตร์ชาวไทย สังกัด จีดีเอช  มีผลงานการกำกับภาพยนตร์โด่งดังภายใต้ค่าย จีเอ็มเอ็ม ไท หับ ได้แก่ ATM เออรัก เออเร่อ และ ไอฟาย..แต๊งกิ้ว..เลิฟยู้

 ประวัติ 
เมษ สำเร็จการศึกษาระดับปริญญาตรี คณะนิเทศศาสตร์ จุฬาลงกรณ์มหาวิทยาลัย ภาควิชาภาพยนตร์และภาพนิ่ง รุ่น 37

ขณะกำลังศึกษาใน คณะนิเทศศาสตร์ จุฬาลงกรณ์มหาวิทยาลัย เมษมีผลงานหนังสั้นนิสิตเรื่อง "มนต์รักซักรีด" เป็นที่ถูกใจของผู้กำกับ จิระ มะลิกุล จึงได้ถูกชักชวนให้เข้าไปทำงานด้วย เริ่มที่การเขียนบทภาพยนตร์ร่วมกับเพื่อน ๆ รวมถึง ฉันทวิชช์ ธนะเสวี ในเรื่อง "เก๋า เก๋า"  

เมษ มีผลงานกำกับภาพยนตร์เรื่องแรกในค่าย จีเอ็มเอ็ม ไท หับ ร่วมกับผู้กำกับ วิทยา ทองอยู่ยง ได้แก่ เรื่อง บ้านฉัน..ตลกไว้ก่อน (พ่อสอนไว้) ตามด้วยผลงานกำกับภาพยนตร์เดี่ยวที่ทำรายได้ถล่มทลายอย่าง ATM เออรัก เออเร่อ และ ไอฟาย..แต๊งกิ้ว..เลิฟยู้

 ผลงาน 
 ปี  ชื่อเรื่อง  ภาษาอังกฤษ  ทำหน้าที่  บริษัท 2549   เก๋า..เก๋า  The Possibble  เขียนบท  จีเอ็มเอ็ม ไท หับ 2553   บ้านฉัน..ตลกไว้ก่อน (พ่อสอนไว้)  The Little Comedian  เขียนบท,กำกับภาพยนตร์  จีเอ็มเอ็ม ไท หับ 2555   ATM เออรัก เออเร่อ  ATM  เขียนบท,กำกับภาพยนตร์  จีเอ็มเอ็ม ไท หับ  2557   ไอฟาย..แต๊งกิ้ว..เลิฟยู้  I Fine..Thank You..Love You  เขียนบท,กำกับภาพยนตร์  จีเอ็มเอ็ม ไท หับ  2563อ้าย..คนหล่อลวง The Con-HeArtistกำกับภาพยนตร์จีดีเอช ห้าห้าเก้า
# เจ็ตเซ็ตเรดิโอฟิวเจอร์
เจ็ตเซ็ตเรดิโอฟิวเจอร์  เป็นวิดีโอเกมแนวแอ็กชันกีฬา ที่พัฒนาขึ้นโดยสมายล์บิต เป็นภาคต่อของเกม เจ็ตเซ็ตเรดิโอ ที่ลงให้กับเครื่องดรีมแคสต์ และวางจำหน่ายโดยเซก้า ตัวเกมวางจำหน่ายในประเทศญี่ปุ่นในวันที่ 22 กุมภาพันธ์ 2002 ในภูมิภาคอเมริกาเหนือในวันที่ 25 กุมภาพันธ์ 2002 และในภูมิภาคยุโรป และ ออสเตรเลีย ในวันที่ 14 มีนาคม 2002 สำหรับเครื่องเอกซ์บอกซ์ หลังจากการเปิดตัวครั้งแรกของเกม ตัวเกมถูกเพิ่มเข้ากับเกม เซก้าจีที 2002 ลงบนแผ่นดิสก์แผ่นเดียวและมัดรวมเข้ากับระบบเอกซ์บอกซ์ใหม่

คล้ายกับเกมภาคต้นฉบับ ตัวเกมจะแสดงให้เห็นถึงอนาคตของกรุงโตเกียวที่เสรีภาพในการแสดงออกนั้นผิดกฎหมาย ผู้เล่นจะรับบทเป็นตัวละครใน GG's ซึ่งเป็นแก๊งค์ศิลปินกราฟฟิตีสเก็ตอินไลน์ที่เล่นสเก็ตไปทั่วกรุงโตเกียวเพื่อปกปิดกราฟฟิตีของคู่แข่ง, ต่อกรกับตำรวจ Rokkaku และเต้นไปกับเพลงประกอบดนตรีอิเล็กทรอนิกส์ ตัวเกมดังกล่าวใช้แอนิเมชันสไตล์เฉดเซล และได้รับการยอมรับอย่างกว้างขวางในด้านสไตล์ดนตรีที่เป็นเอกลักษณ์, งานศิลปะที่มีรายละเอียด และรูปแบบการเล่น
 อ้างอิง
# ลูคัส ริดจ์สตัน
ลูคัส ริดจ์สตัน  เกิดเมื่อวันที่ 5 เมษายน ค.ศ. 1975 ที่เมืองบราติสลาวา, ประเทศเชโกสโลวาเกีย (ต่อมาเป็น ประเทศสโลวาเกีย) โดยลูคัสเป็นนักแสดงภาพยนตร์ลามกเกย์และผู้กำกับภาพยนตร์ลามกเกย์ชาวสโลวักภายใต้สังกัดเบลอามี"Lukas Ridgeston." BelAmiModels, 2012. Web. 18 Feb. 2012. ซึ่งลูคัสก็เป็นนักแสดงภาพยนตร์ลามกเกย์ที่ได้รับฉายาว่า “ราชาแห่งวงการภาพยนตร์ลามกเกย์”

ลูคัสได้เริ่มเข้าวงการสื่อลามกเกย์จากการที่เขาได้ไปถ่ายแบบนิตยสารเฟรซเมน ซึ่งเป็นนิตยสารลามกเกย์อเมริกัน โดยทางนิตยสารก็ได้ในเขาให้ใช้ชื่อในว่า “Lucas Ridgeston” แทนเนื่องจากชื่อจริงของเขาเป็นภาษาในแถบประเทศกลุ่มตะวันออก และเมื่อลูคัสได้เข้าวงการมาในสื่อลามกอย่างเต็มตัวเบลอามีก็ได้เปลี่ยนตัวเขียนชื่อในวงการของเขาเป็น “Lukas Ridgeston” อีกครั้งหนึ่ง โดยส่วนใหญ่ในวิดีโอสื่อลามกเขาจะเล่นเป็นฝ่ายรุก ลูคัสได้มีโอกาสเล่นฝ่ายรับเพียงแค่ 2 ครั้งเท่านั้นคือในตอน Lukas' Story 2: When Boy Meets Boy และ Lucky Lukas ด้านชีวิตส่วนตัวลูคัสได้ออกมาเปิดเผยว่าเขาสามารถเข้าหาได้กับทุกเพศ

ผลงานการแสดง
 Boytropolis (aka A Man's World) (1993)
 Lukas' Story Series of three films (1994–1995)
 Frisky Summer 2: Sebastian (1996)
 Lucky Lukas (1998)
 All About Bel Ami (2001)
 Lukas in Love Series of two films (2005)
 Thinking XXX (HBO documentary, 2005)Thinking XXX Synopsis at www.hbo.com, retrieved on 2006-11-05Thinking XXX Filmmaker bio  at www.hbo.com, retrieved on 2006-11-05
 The Private Life of Tim Hamilton (2006)
 Forever Lukas (2013)

ผลงานสื่อสิ่งพิมพ์
 XXX: 30 Porn-Star Photographs 
 Edition Euros 11: Photos of Lukas (รูปภาพเซ็ตนี้ได้ถ่ายและถูกตีพิมพ์โดย Bruno Gmünder ช่างถ่ายภาพชาวเยอรมันในปี ค.ศ. 1999)
 Unzipped 100—The 100 Greatest Gay Porn Films Ever
 Bel Ami Frisky Memories
 Bel Ami: Intimate Friends
 Bel Ami: Lukas in Love
 Bel Ami: Next Generation
 Edition Euros 11: Bel Ami—Photos of Lukas
 The Films of George Duroy: Adam Gay Erotica
 BelAmi 1997 Calendar
 Together, the BelAmi 1998 Calendar
 Perfect Moments, the BelAmi 2000 Calendar
 Vogue-Homme International magazine, Spring-Summer 2001

ผลงานการกำกับภาพยนตร์
 101 Men Part 9 (2001)
 101 Men Part 10 (2001)
 101 Men Part 11 (2002)
 101 Men Part 12 (2002)
 Personal Trainers: Part 7 (2003)

รางวัลที่ได้รับและการยอมรับ
1996 Adult Erotic Gay Video Awards (the "Grabbys") " Hot Shots" ได้ร่วมกับ Cole Youngblood
1999 ติด 10 อันดับในการจัดอันดับของ Unzipped Magazine ในสาขา "Best Erotic Video Performers of the Millennium"
2000 ได้รับการจารึกชื่อลงใน GayVN Awards Hall of Fame
2002 Unzipped Magazine ได้นิยามลูคัสว่าเป็น "Hottest Porn Star of All Time"
2006 GayVN Awards "Best Actor in a Foreign Release" for Lukas in Love 3
2015 Prowler British Awards Best International Porn Star
# การมีสามีหลายคน
การมีสามีหลายคน (polyandry, ; จากภาษากรีก πολυ- poly-, "หลายคน" และ ἀνήρ anēr, "ผู้ชาย") เป็นรูปแบบของการสมรสคู่ครองหลายคนในเวลาเดียวกันซึ่งผู้หญิงได้มีสามีตั้งแต่สองคนขึ้นไปในเวลาเดียวกัน การมีสามีหลายคนนั้นได้เปรียบเทียบกับการมีภรรยาหลายคน ที่เกี่ยวข้องกับผู้ชายหนึ่งคนและผู้หญิงสองคนขึ้นไป ถ้าการสมรสด้วยจำนวนมากของผู้ที่เข้าร่วม"สามีและภรรยา"ของแต่ละเพศ ก็สามารถเรียกได้ว่า การสมรสคู่ครองหลายคนในเวลาเดียวกัน การแต่งงานร่วมกันหรือเป็นกลุ่ม ในการใช้คำอย่างกว้างขวาง การมีสามีหลายคน หมายถึงความสัมพันธ์ทางเพศด้วยผู้ชายหลายคนภายในหรือภายนอกสมรส 

จากสังคมที่จำนวน 1,231 รายชื่อที่มีอยู่ในแผนที่ชาติพันธุ์วิทยา ค.ศ. 1980 ได้พบว่า 186 ที่มีคู่ครองคนเดียว; 453 ที่มีภรรยาหลายคนเป็นครั้งคราว; 588 ที่มีภรรยาหลายคนบ่อยขึ้น; และ 4 ที่มีสามีหลายคนEthnographic Atlas Codebook  derived from George P. Murdock’s Ethnographic Atlas recording the marital composition of 1,231 societies from 1960 to 1980. การมีสามีหลายคนนั้นหาพบได้ยากกว่าตัวเลขนี้ที่แนะนำ เนื่องจากที่ได้มีการถือว่าเป็นเพียงตัวอย่างที่พบในเทือกเขาหิมาลัย (28 สังคม) จากการศึกษาเมื่อเร็ว ๆ นี้ได้พบว่า มากกว่า 50 สังคมอื่น ๆ ได้ปฏิบัติการมีสามีหลายคน

การมีสามีหลายคนในหมู่พี่น้องได้มีประสบการณ์ในท่ามกลางทิเบตในเนปาล ส่วนหนึ่งของจีนและส่วนหนึ่งของอินเดียเหนือ ซึ่งพี่น้องสองคนหรือมากกว่าจะแต่งงานกับภรรยาคนเดียวกัน ด้วยภรรยาที่มี "วิธีการเข้าถึงทางเพศ" ที่เท่าเทียมกันแก่พวกเขาGielen, U. P. (1993). Gender Roles in traditional Tibetan cultures. In L. L. Adler (Ed.), International handbook on gender roles (pp. 413-437). Westport, CT: Greenwood Press. มันได้เกี่ยวข้องกับความเป็นพ่อ ความเชื่อทางวัฒนธรรมที่เด็กสามารถมีพ่อได้มากกว่าหนึ่งคน
# มเยาะอู้
มเยาะอู้  เดิมเรียก มโหย่ฮ่อง  เป็นเมืองที่มีความสำคัญทางโบราณคดีทางตอนเหนือของรัฐยะไข่ ประเทศพม่า และเป็นเมืองหลักของจังหวัดและอำเภอมเยาะอู้ ระหว่าง ค.ศ. 1430–1785 เมืองนี้เป็นศูนย์กลางของอาณาจักรมเยาะอู้ซึ่งเป็นอาณาจักรที่มีอำนาจและความสำคัญมากที่สุดของชาวยะไข่
# เจ้าหญิงลูอีเซอแห่งปรัสเซีย
เจ้าหญิงลูอีเซอแห่งปรัสเซีย  ประสูติเมื่อวันที่ 3 ธันวาคม พ.ศ. 2381 เป็นพระราชธิดาพระองค์เล็กและพระองค์เดียวในจักรพรรดิวิลเฮ็ล์มที่ 1 แห่งเยอรมนี และเอากุสตาแห่งซัคเซิน-ไวมาร์-ไอเซนัค เป็นพระราชขนิษฐาเพียงพระองค์เดียวในจักรพรรดิฟรีดริชที่ 3 แห่งเยอรมนี เป็นพระราชปิตุจฉา (อาหญิง) ใน จักรพรรดิวิลเฮ็ล์มที่ 2 แห่งเยอรมนี พระองค์ทรงมีชื่อเล่นว่า วีวี ช่วงที่พระองค์มีพระชันษา 15–20 ปี สถานะของครอบครัวพระองค์เป็นไปด้วยความสุข แต่บางครั้งก็อาจจะมีความเครียดบ้าง เจ้าหญิงลูอีเซอจึงกลายเป็นความสุขเล็ก ๆ ของครอบครัว เนื่องด้วยพระองค์เป็นคนชอบเฮอา ร่าเริง 

 การหมั้นหมายและเสกสมรส 
เจ้าหญิงลูอีเซอแห่งปรัสเซียทรงหมั้นหมายกับเฟรเดอริกที่ 1 แกรนด์ดยุกแห่งบาเดิน เมื่อ พ.ศ. 2397 ก่อนจะเสกสมรสกันในวันที่ 20 กันยายน พ.ศ. 2399 รับพระราชทานพระอิสริยยศ แกรนด์ดัชเชสแห่งบาเดิน พระชายา ผ่านมาไม่นานหลังจากเสกสมรส เจ้าหญิงลูอีเซอทรงครรภ์พระธิดาพระองค์ใหญ๋ พระองค์ได้ทรงพระอักษรถึงพระราชบิดา พระราชมารดา และพระเชษฐาว่า "มีความสุขดี" โดยพระกรณียากิจในฐานะแกรนด์ดัชเชสแห่งบสเดินนั้น พระองค์ทรงรับองค์กรการกุศลไว้ในพระอุปถัมภ์ พระราชทานทรัพย์สินส่วนพระองค์ในการสร้างโรงพยาบาล สนับสนุนเรื่องสิทธิสตรี จนมีคำกล่าวที่ว่า

พระองค์และพระสวามีมีพระบุตรดังนี้
เฟรเดอริกที่ 2 แกรนด์ดยุกแห่งบาเดิน
วิกตอเรียแห่งบาเดิน สมเด็จพระราชินีแห่งสวีเดน
เจ้าชายลูทวิช
# รถถังตระกูลไอเอส
รถถังไอเอส เป็นหนึ่งในตระกูลรถถังหนักที่พัฒนาขึ้นให้เป็นรุ่นที่สืบทอดต่อจากรถถังตระกูลเค-วีโดยสหภาพโซเวียตในสงครามโลกครั้งที่สอง อักษรย่อคำว่า ไอเอส มาจากชื่อจริงของโจเซฟ สตาลิน (Ио́сиф Ста́лин, อีโอซิฟ สตาลิน) รถถังหนักนี้ได้รับการออกแบบด้วยเกราะที่หนาเพื่อต้านทานปืน 88 มม.ของเยอรมัน และถือปืนหลักที่จะสามารถเอาชนะรถถังทีเกอร์และแพนเทอร์ พวกเขาได้ออกแบบส่วนใหญ๋ให้เป็นรถถังบุกทะลวง ยิงกระสุนระเบิดแรงสูงที่มีประโยชน์ต่อสนามเพลาะและบังเกอร์ รถถังไอเอส-2 ได้มีความต้องการในการเข้าประจำการในเดือนเมษายน ค.ศ. 1944 และถูกใช้เป็นหัวหอกโดยกองทัพแดงในช่วงสุดท้ายของยุทธการที่เบอร์ลิน รถถังไอเอส-3 ได้เข้าประจำการบนชายแดนโซเวียต-จีน โซเวียตบุกครองฮังการี ปรากสปริงและทั้งสองฝ่ายในสงครามหกวัน ตระกูลรุ่นล่าสุดคือ รถถังหนัก ที-10
# แม่น้ำลีเอิร์ด
แม่น้ำลีเอิร์ด  เป็นแม่น้ำที่ไหลผ่านยูคอน รัฐบริติชโคลัมเบียและนอร์ทเวสต์เทร์ริทอรีส์ ประเทศแคนาดา มีต้นกำเนิดจากเทือกเขาแซงซีร์ ส่วนหนึ่งของเทือกเขาเพลลี ทางตะวันออกเฉียงใต้ของยูคอน แม่น้ำมีความยาว 1,115 กิโลเมตร โดยไหลไปทางทิศตะวันออกกเฉียงใต้ผ่านรัฐบริติชโคลัมเบีย จนสุดปลายทิศเหนือของเทือกเขาร็อกกี และไหลโค้ทางทิศตะวันออกเฉียงเหนือกลับไปยังยูคอนและนอร์ทเวสต์เทร์ริทอรีส์ ไหลลงแม่น้ำแมกเคนซีที่ฟอร์ตซิมป์ซันในนอร์ทเวสต์เทร์ริทอรีส์ แม่น้ำมีครอบคลุมพื้นที่   ที่เป็นป่าเขตหนาว (boreal forest) และพรุเขตหนาว (muskeg)
# พระวรคุณญาณมุณี (แก้ว)
พระวรคุณญาณมุณี เป็นพระสงฆ์ไทยสังกัดมหานิกาย นามเดิม "แก้ว" โดยอุปสมบทจากวัดพระทรง หลังจาก 3 พรรษาแล้วได้ไปจำพรรษาในถ้ำเขาหลวง 1 พรรษา จึงได้ไปอยู่จำพรรษาที่วัดในปากทะเล หลังจากนั้นจึงได้ธุดงค์เลียบชายฝั่งทะเลไปภาคตะวันออก ดำรงตำแหน่งเจ้าอาวาส วัดเครือวัลย์ จังหวัดชลบุรี

 ประวัติ 
 ชาติกำเนิด 
พระวรคุณญาณมุณี  นามเดิม "แก้ว" เกิด ณ บ้านบางแก้ว ตำบลบางแก้ว อำเภอบ้านแหลม แขวงเมืองเพชรบุรี (จังหวัดเพชรบุรี)https://www.tnews.co.th/contents/203160 เปิดประวัติ "หลวงพ่อแก้ว วัดเครือวัลย์" ผู้สร้างพระปิดตา, TNews, 4 กันยายน 2559 เมื่อเจริญวัยได้อุปสมบท ณ พัทธสีมา วัดพระทรง ตำบลท่าราบ อำเภอคลองกระแชง (อำเภอเมืองเพชรบุรี) แขวงเมืองเพชรบุรี (จังหวัดเพชรบุรี)< ได้เป็นสหธรรมิกร่วมสมัยกับหลวงพ่อมี วัดพระทรง โดยจำพรรษาอยู่ 3 ปี ก่อนที่จะไปจำพรรษาอยู่ในถ้ำเขาหลวง ตำบลคลองกระแชง อำเภอคลองกระแชง (อำเภอเมืองเพชรบุรี) แขวงเมืองเพชรบุรี จากนั้นจึงได้ไปจำพรรษา ณ วัดในปากทะเล ตำบลปากทะเล อำเภอบ้านแหลม จังหวัดเพชรบุรี หลังจากนั้นจึงได้ร่วมกับพระภิกษุธุดงค์ออกจากวัดปากทะเลเลียบชายฝั่งไปยังภาคตะวันออก ไปจำพรรษาอยู่ ณ วัดเครือวัลย์ แขวงเมืองบางปลาสร้อย (จังหวัดชลบุรี) https://www.khaosod.co.th/amulets/news_1177617  พระปิดตาหลวงพ่อแก้ว วัดเครือวัลย์ พิมพ์เนื้อตะกั่ว, สำนักพิมพ์คมชัดลึก, 6 มิถุนายน 2561http://www.komchadluek.net/news/lifestyle/103100  "๒๕-๓๐ ล้านบาท!"ค่านิยมล่าสุด...พระปิดตาหลวงปู่แก้ว, สำนักพิมพ์คมชัดลึก, 14 กรกฎาคม 2554

 ศาสนกิจ 
หลวงพ่อแก้ว ขณะจำพรรษาอยู่วัดในปากทะเล ซึ่งเป็นช่วงที่พระภิกษุจะต้องออกกำลังก่อสร้างวัดเอง ก็ได้มีการแจกวัตถุมงคลสำหรับโยมที่ได้นำซุงมาถวายวัดเพื่อใช้ในการก่อสร้างวัด
# ปาล์มจีน
ปาล์มจีน  หรือ ปาล์มเซี่ยงไฮ้ เป็นไม้ประดับในสกุลค้อ มีถิ่นกำเนิดในจีน, ญี่ปุ่นและไต้หวัน ลักษณะเป็นปาล์มต้นเดี่ยว สูงได้ถึง 20 เมตร ลำต้นมีเส้นผ่านศูนย์กลาง 30 เซนติเมตร ใบรูปพัด แผ่นใบแผ่กว้าง ขอบใบจักเว้า ปลายจักห้อยลู่ลง ดอกออกเป็นช่อสมบูรณ์เพศยาว 80 เซนติเมตร ออกระหว่างกาบใบ ผลกลมรีขนาด 2 เซนติเมตร เมื่อสุกมีสีเขียวคล้ำคู่มือปาล์มประดับ ฉบับปรับปรุงและเพิ่มเติม, ดร. ปิยะ เฉลิมกลิ่น, หน้า 182, พ.ศ. 2550, สำนักพิมพ์บ้านและสวน กรุงเทพฯ
# ลิแบแร็ตส์
ลิแบแร็ตส์ (,) หรือ ไรเชินแบร์ค (,) เป็นนครในประเทศเช็กเกีย เป็นเมืองใหญ่เป็นอันดับที่ 5 ของประเทศ

ลิแบแร็ตส์เคยเป็นหนึ่งในเมืองที่มีความรุ่งเรืองด้านอุตสาหกรรมสิ่งทอ จนได้รับสมญานามว่าเป็น "แมนเชสเตอร์แห่งโบฮีเมีย" พื้นที่รวมของเมือง หากรวมชานเมืองมีประชากร 150,000 คน ทำให้ลิแบแร็ตส์เป็นเมืองใหญ่เป็นอันดับที่ 3 (เมื่อรวมชานเมือง) ของโบฮีเมีย รองจากปรากและเปิลแซ็ญ
# อาการกลัวแมลง
อาการกลัวแมลง  เป็นโรคกลัวที่ผู้ป่วยเกิดอาการกลัวแมลงหรือแมงมากเกินพอดี โดยเอกสารบัญชี DSM-5 ได้ระบุให้เป็นโรคกลัว (phobia) ชนิดหนึ่ง สำหรับอาการกลัวแมลงเฉพาะชนิด เช่น อาการกลัวผึ้ง (apiphobia), อาการกลัวมด (myrmecophobia), อาการกลัวผีเสื้อ (lepidopterophobia) ปัจจุบันคาดการณ์ว่ามีผู้ป่วยด้วยอาการกลัวแมลงถึง 6% ของประชากรอเมริกา

อาการอาจเกิดมาจากหลายสาเหตุ หนึ่งในนั้นอาจเกิดจากความทรงจำฝังใจเกี่ยวกับความกลัวแมลง หรือมีความเชื่ออย่างสุดใจว่าแมลงนั้นสกปรกหรือมีพิษ อาการกลัวแมลงมีทั้งประเภทที่กลัวแมลงหรือสิ่งมีชีวิตคล้ายแมลง และอาการกลัวแมลงเฉพาะชนิด เช่น ในอาการกลัวผีเสื้อ เนื่องจากเชื่ออย่างสุดใจว่าผีเสื้อมีพิษ โดยรวมแล้วอาการกลัวแมลงอาจจัดเป็นประเภทหนึ่งของอาการกลัวสัตว์ โดยมีอาการและสาเหตุเช่นเดียวกัน 

ปัจจุบันนิยมใช้ Cognitive behavioral therapy เพื่อบำบัดอาการกลัว
# ความคลั่งไคล้ญี่ปุ่น
ความคลั่งไคล้ญี่ปุ่น  หมายถึง ความชื่นชม ชื่นชอบ และหลงรักในประเทศญี่ปุ่น, วัฒนธรรมญี่ปุ่น, คนญี่ปุ่น หรือ ประวัติศาสตร์ญี่ปุ่น ในภาษาญี่ปุ่นเรียกว่า  ซึ่ง "親"  แปลว่า ชื่นชอบ (pro-) และ "日"  แปลว่า ญี่ปุ่น (คล้ายกับ) คำว่า Japanophile เริ่มใช้ในราวคริสต์ศตวรรษที่ 18 ซึ่งที่ผ่านมา นิยามนี้ก็เปลี่ยนแปลงมาโดยตลอด

 ในประเทศไทย 
จากสถิติในปี พ.ศ. 2560 พบว่าจุดหมายปลายทางต่างประเทศที่คนไทยนิยมไปมากที่สดคือโตเกียว และ โอซากะ ประเทศญี่ปุ่นhttps://www.marketingoops.com/reports/research/insight-traveler-thai-second-half-year/ โดยคนไทยมีความนิยม (craze) ในการไปเที่ยวประเทศญี่ปุ่นสูงขึ้นมากตั้งแต่ราวปี พ.ศ. 2556 และมีแนวโน้มจะเพิ่มตัวสูงขึ้นเรื่อย ๆ https://marketeeronline.co/archives/16333 กวี จงกิจถาวร นักวิจัยอิสระด้านความสัมพันธ์ระหว่างประเทศ ได้สรุปเหตุผลที่คนไทยนิยมประเทศญี่ปุ่นไว้ให้กับหนังสือพิมพ์คมชัดลึกโดยมีประเด็นหลัก ๆ ดังนี้http://www.komchadluek.net/news/scoop/198948
 ประเทศญี่ปุ่นเป็นประเทศที่มีบรรยากาศอุดมคติและความสมบูรณ์แบบสำหรับคนไทย เช่น ความเป็นระเบียบเรียบร้อย, ความสะอาด, วินัยของคนญี่ปุ่น, มารยาทคนญี่ปุ่น เป็นต้น
 ความปลอดภัยของประเทศญี่ปุ่นสูง จึงเหมาะกับการไปท่องเที่ยวเป็นครอบครัว หรือการไปเที่ยวของวัยรุ่น
 อาหารญี่ปุ่นรสชาติกลมกล่อมและสวยงามในการนำเสนอ
 การคมนาคมขนส่งมวลชนของประเทศญี่ปุ่นสะดวกสบายและเชื่อมต่อถึงกัน

นอกจากความนิยมในการท่องเที่ยวแล้ว ความคลั่งไคล้ในวัฒนธรรมญี่ปุ่นของคนไทยที่เห็นได้ชัดอีกประการคือความคลั่งไคล้อาหารญี่ปุ่น สังเกตได้จากในปี พ.ศ. 2555 จำนวนร้านอาหารญี่ปุ่นในประเทศไทยเพิ่มจำนวนขึ้นราว 2.2 เท่า ภายในระยะเวลาเพียง 5 ปี จาก พ.ศ. 2550
# รางวัลน็อกเอาต์แห่งปีของนิตยสารเดอะริง
นิตยสารเดอะริง ก่อตั้งขึ้นเมื่อ พ.ศ. 2465 และได้ตั้ง รางวัลน็อคเอาท์แห่งปี ตั้งแต่ พ.ศ. 2532 โดยการพิจารณาของทางวาสาร

น็อคเอาท์แห่งปีเรียงตามทศวรรษ

1980s

 พ.ศ. 2532:  ไมเคิล นันท์ ชนะน็อค ยก 1  ซัมบู กาลามบาย

1990s

 พ.ศ. 2533:  เทอร์รี นอร์ริส ชนะน็อค ยก 1  จอห์น มูกาบี
 พ.ศ. 2534: ไม่ได้มอบรางวัล
 พ.ศ. 2535:  มอร์ริส อีสต์ ชนะน็อค ยก 11  อากิโนบุ ฮิรานากะ... tie:  เคนเนดี แมคคินนีย์ ชนะน็อค ยก 11  เวลคัม นซิตา 
 พ.ศ. 2536 :  เจอราลด์ แมคคลีแลน ชนะน็อค ยก 5  จูเลียน แจ๊กสัน
 พ.ศ. 2537:  จอร์จ โฟร์แมน ชนะน็อค ยก 10  ไมเคิล มูเรอร์ 
 พ.ศ. 2538:  ฮูลิโอ ซีซาร์ วาสเควซ ชนะน็อค ยก 11  คาร์ล ดาเนียลส์
 พ.ศ. 2539:  วิลเฟรโด วาสเควซ ชนะน็อค ยก 11  เอลอย โรฮาส
 พ.ศ. 2540:  อาร์ทูโร กัตตี ชนะน็อค ยก 5  กาเบรียล รูเอลาส
 พ.ศ. 2541:  รอย โจนส์ จูเนียร์ ชนะน็อค ยก 4  เวอร์จิล ฮิลล์
 พ.ศ. 2542:  เดอร์ริก เจฟเฟอร์สัน ชนะน็อค ยก 6  เมาริส แฮร์ริส

2000s

 พ.ศ. 2543:  เบน ทักกี้ ชนะน็อค ยก 10  โรเบอร์โต การ์เซีย คอร์เตซ
 พ.ศ. 2544:  เลนนอกซ์ ลูอิส ชนะน็อค ยก 4  ฮาซิม ระห์มาน 
 พ.ศ. 2545:  เลนนอกซ์ ลูอิส ชนะน็อค ยก 8  ไมค์ ไทสัน 
 พ.ศ. 2546:  ร็อกกี้ ฮัวเรซ ชนะน็อค ยก 10  อันโตนีโอ ดิแอซ 
 พ.ศ. 2547:  อันโตนีโอ ทาร์เวอร์ ชนะน็อค ยก 2  รอย โจนส์ จูเนียร์
 พ.ศ. 2548:  อัลลัล กรีน ชนะน็อค ยก 1  ไจดอน โคดริงตัน
 พ.ศ. 2549:  คัลวิน บรอก ชนะน็อค ยก 6  ซูริ ลอว์เรนซ์
 พ.ศ. 2550:  โนนิโต โดแนร์ ชนะน็อค ยก 5  วิค ดาร์ชิเนียน
 พ.ศ. 2551:  เอดิสัน มิแรนดา ชนะน็อค ยก 3  ดาวิด แบงก์ 
 พ.ศ. 2552:  แมนนี่ ปาเกียว ชนะน็อค ยก 2  ริกกี้ ฮัตตัน 

2010s

 พ.ศ. 2553:  เซอร์จิโอ มาร์ติเนซ ชนะน็อค ยก 2  พอล วิลเลียม
 พ.ศ. 2554:  โนนิโต โดแนร์ ชนะน็อค ยก 2  เฟอร์นันโด มอนเทียล
 พ.ศ. 2555:  ฮวน มานูเอล มาร์เกวซ ชนะน็อค ยก 6  แมนนี่ ปาเกียว
 พ.ศ. 2556:  อโดนิส สตีเวนสัน ชนะน็อค ยก 1  ชาด ดอว์สัน
 พ.ศ. 2557:   คาร์ล โฟรช ชนะน็อค ยก 8  จอร์จ กรู๊ฟ
 พ.ศ. 2558:  กาเนโล อัลวาเรซ ชนะน็อค ยก 3  เจมส์ เคิร์กแลนด์
 พ.ศ. 2559:  กาเนโล อัลวาเรซ ชนะน็อค ยก 6  อาเมียร์ ข่าน 
 พ.ศ. 2560:  ดาวิด เลเมียก ชนะน็อค ยก 3  คูร์ติส สตีเวนส์

ดูเพิ่ม

 รางวัลไฟต์แห่งปีของนิตยสารเดอะริง
 รางวัลนักมวยสากลแห่งปีของนิตยสารเดอะริง
 รางวัลนักมวยสากลแห่งปีของ BWAA
# แหลมโฟรเวิร์ด
แหลมโฟรเวิร์ด   เป็นจุดทางใต้สุดของแผ่นดินใหญ่ของทวีปอเมริกาใต้ อยู่ในแคว้นมากายาเนสและลาอันตาร์ตีกาชีเลนาของประเทศชิลี

เดือนมกราคม ค.ศ. 1587 โจรสลัดชาวอังกฤษ ทอมัส คาเวนดิช ตั้งชื่อแหลมนี้ตามสภาพภูมิอากาศอันโหดร้ายที่มีฝนตกหนักและลมแรง

มีการสร้างกางเขนโลหะขนาดใหญ่ (Cruz de los Mares, Cross of the Seas) ที่เนินเขาบริเวณแหลมเพื่อเป็นเกียรติแก่สมเด็จพระสันตะปาปาจอห์น ปอลที่ 2ที่เสด็จเยือนชิลีเมื่อปี 1987 กางเขนอันแรกสร้างบริเวณนี้เมื่อปี 1913 และถูกเปลี่ยนมาหลายครั้งเนื่องจากสภาพภูมิอากาศอันเลวร้าย
# ทะเลโบฮอล
ทะเลโบฮอล  หรือทะเลมินดาเนา (Mindanao Sea) ตั้งอยู่ระหว่างหมู่เกาะวิซายัส‎กับมินดาเนาของฟิลิปปินส์ ตั้งอยู่ทางใต้ของจังหวัดโบฮอลและเกาะเลย์เต และทางเหนือของมินดาเนา มีจังหวัดซีคีฮอร์และจังหวัดคามีกินที่ถือเป็นเกาะใหญ่ในทะเลโบฮอล

เมืองที่สำคัญที่ตั้งอยู่บนชายฝั่งทะเลโบฮอลได้แก่ คากายันเดโอโร อีลีกัน บูตูอัน ดูมาเกเต โอซามิซ และตักบีลารัน
# คาบสมุทรบรันสวิก
คาบสมุทรบรันสวิก  เป็นคาบสมุทรขนาดใหญ่ในแคว้นมากายาเนสและลาอันตาร์ตีกาชีเลนา ปาตาโกเนีย ประเทศชิลี ที่จุดพิกัด  มีความกว้าง  วัดจากทางทิศเหนือ และกว้างเกือบ  ทางทิศเหนือ มีความยาว  วัดจากขอบของแหลมโฟรเวิร์ด จุดใต้สุดของแผ่นดินใหญ่อเมริกา คาบสมุทรมีพื้นที่มากกว่า 6,300 ตร.กม.
# ทบวงปฏิบัติการสันติภาพแห่งสหประชาชาติ
ทบวงปฏิบัติการสันติภาพ  หรือย่อว่า DPO เป็นทบวงการชำนัญพิเศษขององค์การสหประชาชาติ รับผิดชอบด้านการวางแผน ตระเตรียม บริหารและกำกับปฏิบัติการักษาสันติภาพของสหประชาชาติ 

ทบวงนี้ก่อตั้งขึ้นอย่างเป็นทางการในปีค.ศ. 1992 เมื่อนายบุฏรุส บุฏรุส-ฆอลี ขึ้นดำรงตำแหน่งเลขาธิการสหประชาชาติคนที่ 6 นายฆอลีได้แถลง วาระเพื่อสันติภาพ (An Agenda for Peace) อันเป็นแผนการที่จะยกระดับศักยภาพในการรักษาสันติภาพและการทูตเชิงคุ้มกันของสหประชาชาติ เมื่อแรกก่อตั้งใช้ชื่อว่า ทบวงการรักษาสันติภาพ  และมีการเปลี่ยนชื่อในวันที่ 1 มกราคม พ.ศ. 2562 เป็นอย่างปัจจุบัน

 รายชื่อรองเลขาธิการ 
รายชื่อต่อไปนี้คือผู้ดำรงตำแหน่งรองเลขาธิการฝ่ายปฏิบัติการสันติภาพตามลำดับเวลา ประกอบไปด้วย:

 ลำดับ ภาพ ชื่อ วาระการดำรงตำแหน่ง ประเทศ เลขาธิการ อ้างอิง เข้ารับตำแหน่ง ออกจากตำแหน่ง เวลาในตำแหน่ง 1 60px Marrack Goulding มีนาคม 2535 28 กุมภาพันธ์ 2536   Boutros Boutros-Ghali  2 60px Kofi Annan 1 มีนาคม 2536 31 ธันวาคม 2539    3 60px Bernard Miyet 28 มกราคม 2540 30 กันยายน 2543   Kofi Annan  4 60px Jean-Marie Guéhenno 1 ตุลาคม 2543 30 มิถุนายน 2551   5 60px Alain Le Roy 30 มิถุนายน 2551 25 สิงหาคม 2554  Ban Ki-moon  6 60px Hervé Ladsous 2 กันยายน 2554 31 มีนาคม 2560   7 60px Jean-Pierre Lacroix 1 เมษายน 2560 ยังตำรงตำแหน่ง  António Guterres